Diari Oficial de la Generalitat Valenciana


Sumari del DOGV 4150, del 18-12-2001 (2001/12450)

ORDRE de 5 de desembre de la Conselleria de Benestar Social, per la qual es convoquen 34 beques dirigides a persones amb discapacitats físiques o sensorials, per a la realització de pràctiques de formació a portar a terme en les distintes conselleries del consell de la generalitat valenciana durant l'any 2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4150

Data del DOGV
:   18-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12435


Data del document
:   05-12-2001

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * assignació per estudis
    * suport econòmic
    * discapacitat físic
    * ajuda pública

ORDRE de 5 de desembre de la Conselleria de Benestar Social, per la qual es convoquen 34 beques dirigides a persones amb discapacitats físiques o sensorials, per a la realització de pràctiques de formació a portar a terme en les distintes conselleries del consell de la generalitat valenciana durant l'any 2002. [2001/12248]
  
La preocupació del Consell, per la integració laboral de les persones amb discapacitat s'ha anat plasmant en distintes disposicions i programes afavoridors d'aquesta integració, sent en aquesta legislatura una de les seues prioritats bàsiques.
  
La Conselleria de Benestar Social, en el marc de la política dirigida a millorar i aconseguir una millor i major especialització de les persones discapacitades dins de l'àmbit professional i laboral, té com un dels seus objectius bàsics i prioritaris la integració laboral de les persones amb discapacitats, físiques o sensorials.
  
Per a l'obtenció d'aquesta meta, s'ha revelat com a un recurs adequat la realització de pràctiques de formació i professionalització de les persones discapacitades, dins de les distintes Institucions o empreses, siguen aquestes públiques o privades.
  
És per aquest motiu que la Conselleria de Benestar Social, en estreta coordinació i col·laboració amb la resta de conselleries que formen el Consell de la Generalitat Valenciana, convoca la concessió de 34 beques perquè persones amb discapacitats, puguen accedir a la realització de pràctiques professionals i de formació, dins de l'àmbit de l'administració pública.
  
Aquesta actuació es troba recollida en els objectius i activitats del programa 311.10 €Direcció i Serveis Generals, dels Pressupostos de la Generalitat Valenciana per a l'exercici 2002.
  
En virtut de les facultats que em confereixen l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991 i segons el que estableix el Decret 108/ 1992, de 6 de juliol, del Govern Valencià, pel qual es regula la concessió de beques,
  
ORDENE
  
Primer
  
Procedir a la convocatòria de concurs públic per a la concessió de 34 beques, dirigides a persones amb discapacitats físiques o sensorials, per a la realització de pràctiques professionals i de formació, en totes i cadascuna de les conselleries que integren la Generalitat Valenciana.
  
Segon
  
Aprovar les bases que s'adjunten com a annex I, per les quals ha de regir-se aquesta convocatòria i el model d'instància que s'adjunta com a annex II d'aquesta ordre.
  
Tercer
  
Les ajudes tindran un import màxim global de 367.819,41 euros, que s'imputaran a càrrec de l'aplicació pressupostària 10.56.25.659.89.7, línia de subvenció T 2.468 del pressupost de la Generalitat Valenciana per a l'any 2002, condicionat a l'existència de crèdit adequat i suficient en el Pressupost de la Generalitat Valenciana per a l'exercici del 2002.
  
Quart
  
Aquesta ordre entrara en vigor el dia de la seua publicació en el Diari Oficial de la Generalitat Valenciana.
  
Cinqué
  
En allò no previst en aquesta ordre resulta d'aplicació el que disposa la Llei d'Hisenda Pública i la Llei de Pressupostos de la Generalitat Valenciana per a l'exercici 2002.
  
Sisé
  
Correspondrà al secretari general de la Conselleria de Benestar Social la resolució de la convocatòria, així com la facultat d'adoptar les resolucions necessàries per al desenvolupament i l'execució d'aquesta, donant compliment al que disposa l'article cinqué, apartat h) del Decret 108/ 1992, de 6 de juliol, del Govern Valencià, pel qual es regula la concessió de beques i en la Resolució del conseller de Benestar Social de 30 de gener del 2001.
  
Aquesta ordre esgota la via administrativa i contra ella podrà interposar-se recurs contenciós administratiu, en el termini de dos mesos següents a la seua publicació, davant del Tribunal Superior de Justícia de la Comunitat Valenciana, segons el que preveu els articles 10,1,j i 46 de la Llei 9/98 de 13 de juliol, reguladora d'aquesta jurisdicció. Així mateix és possible recurs potestatiu de reposició, davant del conseller de Benestar Social en el termini d'un mes següent que es produïsca aquella publicació, segons el que preveu els articles 107 i 117 de la Llei 4/99 de 13 de gener, de Règim Jurídic de les Administracions Públiques i del Procediment Administratiu Comú.
  
València, 5 de desembre de 2001
  
El conseller de Benestar Social
  
RAFAEL BLASCO CASTANY
  
ANNEX I
  
Bases de la convocatòria per a la concessió de 34 beques dirigides a persones amb discapacitats físiques o sensorials, per a la realització de pràctiques de formació a portar a terme en les distintes conselleries del Consell de la Generalitat Valenciana durant l'any 2002.
  
Primera. Objecte
  
Les beques tenen com a objecte la formació complementària, i la realització de pràctiques professionals i formatives, de persones amb discapacitats, físiques i sensorials, en l'àmbit de l'administració pública de la Generalitat Valenciana.
  
Segona. Nombre de beques i requisits dels sol·licitants.
  
Es convoquen un total de 34 beques de formació i pràctiques, destinades a persones amb discapacitats físiques o sensorials, que complisquen els requisits següents:
  
1) Ser espanyol, major de 18 anys i resident a la Comunitat Valenciana.
  
2) Estar en possessió d'una Diplomatura o Llicenciatura Universitària.
  
3) Tindre acreditada la qualificació de minusvalidesa per deficiència física en un grau igual o superior al 33%.
  
4) No tindre concedida en l'actualitat qualsevol altra beca o ajuda que poguera concedir-se per aquesta o semblant activitat.
  
Tercera. Dotació, duració i pagament de les beques
  
La dotació de cadascuna de les beques és de 901,52 euros mensuals. Sobre aquesta quantitat es practicaran les retencions legals oportunes.
  
L'import total de les beques oferides en aquesta convocatòria ascendeix a la quantitat total de 367.819,41 euros.
  
El període de gaudi de les beques, començarà el dia indicat en la Resolució d'aquesta convocatòria, la qual serà publicada en el Diari Oficial de la Generalitat Valenciana, i finalitzarà el 31 de desembre de 2002. No obstant això aquest període podrà prorrogar-se a l'exercici pressupostari de l'any 2003 i fins a un màxim de 12 mesos, tot incloent-hi el període de pròrroga, sempre que hi haja consignació pressupostària en l'exercici de l'any 2003.
  
L'import de la beca s'abonarà mensualment, per la Conselleria de Benestar Social, amb el certificat previ del secretari general de la Conselleria de Benestar Social, de la bona marxa de l'activitat objecte de les beques.
  
Per a poder emetre aquest certificat, serà imprescindible el certificat previ del cap del servei on el becari realitze la pràctica.
  
Quarta. Formalització de sol·licituds. i documentació que ha d'acompanyar-se
  
Els impresos de sol·licitud (annex II) estaran a disposició de les persones interessades en el Registre General de la Conselleria de Benestar Social (passeig de l'Albereda 16, de València), i en les direccions Territorials de la Conselleria de Benestar Social d'Alacant, Castelló i València., síties en la c/. del Teatre, 37; Plaça María Agustina, 1 i av. Baró de Càrcer, 36, respectivament.
  
Els candidats presentaran les seues sol·licituds en el Registre General o en qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, emplenant juntament amb la fotocòpia del Document Nacional d'Identitat (DNI), la següent documentació:
  
a. Currículum, en què, a més, es farà constar les dades personals, data i lloc de naixement, domicili actual, telèfon i una foto tamany carnet del sol·licitant.
  
b. Fotocòpia compulsada del títol universitari o certificat de l'expedient acadèmic.
  
c. Declaració jurada del sol·licitant que no té concedida qualsevol altra beca o ajuda que poguera concedir-se per aquesta o semblant activitat i d'estar al corrent de les seues obligacions fiscals.
  
d. Qualssevol altres documents compulsats que acrediten la possessió de títols, cursos, conferències, mèrits docents, d'investigació, o experiència professional que es desitgen al·legar.
  
e. Certificat de la qualificació de minusvalidesa per deficiència física en un grau igual o superior al 33 per cent.
  
Cinquena . Termini de presentació de les sol·licituds.
  
El termini de presentació de les sol·licituds serà de 15 dies hàbils, comptadors a partir de l'endemàl de la publicació d'aquesta convocatòria en el Diari Oficial de la Generalitat Valenciana.
  
Sisena. Selecció dels concursants.
  
Per a l'examen de les sol·licituds de beques es constituirà una Comissió Avaluadora, formada pels membres següents:
  
- La secretària general administrativa de la Conselleria de Benestar Social, que actuarà de presidenta de la Comissió, o persona en qui delegue.
  
- Els directors territorials de la Conselleria de Benestar Social, a València, Alacant o Castelló, o persones en qui deleguen.
  
- La cap d'Àrea d'Integració Social de Discapacitats de la Direcció General d'Integració Social de Discapacitats.
  
- La cap de Servei de Discapacitats, de la Direcció General d'Integració Social de Discapacitats, de la Conselleria de Benestar Social o persona en qui delegue.
  
- La cap del Servei d'Accessibilitat i Eliminació de Barreres Arquitectòniques, de la Direcció General d'Integració Social de Discapacitats.
  
Els membres de la Comissió podran ser assistits, en qualsevol cas, pel personal tècnic i administratiu que es considere necessari, que podran participar en les deliberacions amb veu però sense vot.
  
La Conselleria de Benestar Social es reserva la facultat de deixar deserta totalment o parcialment, l'adjudicació de les beques convocades i d'interpretar el contingut d'aquestes bases.
  
La valoració dels/es candidats/es s'efectuarà d'acord amb els criteris següents:
  
A) Coneixements de Valencià: un màxim d'1 punt en funció dels nivells de coneixement del valencià establits per la Junta Qualificadora de Coneixements de València, d'acord amb l'escala següent :
  
- Nivell oral: 0,25 punts.
  
- Nivell elemental: 0,50 punts.
  
- Nivell mitjà: 0,75 punts.
  
- Nivell superior: 1 punt.
  
B) Coneixements d'altres idiomes comunitaris: fins a un màxim d'1 punt.
  
C) Cursos realitzats: fins a un màxim d'1 punt.
  
D) Entrevista: un màxim de 5 punts. En l'entrevista es valorarà l'experiència professional i coneixements de l'administració autonòmica.
  
Una vegada efectuada la baremació, s'exposarà la llista amb les puntuacions obtingudes pels aspirants, en el tauler d'anuncis de la Conselleria de Benestar Social i de les delegacions territorials d'aquesta, durant 10 dies naturals, perquè, si és procedent, es formulen les al·legacions que als sol·licitants de les beques interessen.
  
Una vegada finalitzat el procés selectiu, la comissió elaborarà una proposta d'adjudicació de beques que contindrà la relació de beneficiaris i una borsa de reserva prioritzada, d'acord amb la puntuació obtinguda, per a cobrir les vacants que puguen produir-se per renúncia, abandó o rescissió.
  
Setena. Adjudicació
  
Les beques seran adjudicades per resolució del secretari general de la Conselleria de Benestar Social, a la vista de la proposta de la Comissió Avaluadora, en el termini màxim de dos mesos a partir de l'endemà de la finalització de presentació de sol·licituds. La no resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La resolució d'adjudicació es notificarà a les persones interessades i serà publicada en el Diari Oficial de la Generalitat Valenciana. Sense perjuí de l'anterior, la resolució s'inserirà en els taulers de la Conselleria de Benestar Social i les diireccions territorials de la Conselleria.
  
Vuitena. Obligacions, incidències i tutoria dels/es becaris/es.
  
L'acceptació de la beca suposa l'adquisició dels següents compromisos:
  
1. Complir les bases de la convocatòria i la resta de normes que resulten d'aplicació, com a conseqüència d'aquesta.
  
2. Començar amb el gaudi de la beca el dia que s'assenyale.
  
3. Exercir l'activitat, objecte d'aquesta convocatòria, davall la supervisió del cap del Servei a què queden adscrits.
  
4. Realitzar les comeses inherents a l'obejcte de la beca, d'acord amb la distribució que organitze l'òrgan que exerceix la tutela.
  
5. Presentar un informe dins dels 15 dies posteriors al terme de cada semestral natural, que contindrà l'esment de les activitats i estudis realitzats en el període.
  
6. Les beques són incompatibles amb el gaudi de qualsevol altra beca o ajuda que pogueren concedir-se per aquesta o semblant activitat. La infracció d'aquesta regla deixarà sense efecte la beca.
  
La condició de becari no generarà cap relació laboral ni administrativa amb la Generalitat Valenciana.
  
Els becaris, si és procedent, hauran de presentar la documentació acreditativa de tenir cobertura sanitària.
  
El secretari general de la Conselleria de Benestar Social, resoldrà les incidències que es produïsquen durant el període de gaudi de les beques i podrà deixar sense efecte aquestes, en cas d'incompliment de les seues obligacions per part del becari o quan no realitzara l'activitat que va motivar la concessió o deixara de reunir els requisits exigits.
  
Les incidències que puguen produir-se seran resoltes, amb la consulta prèvia al secretari general de la Conselleria on estiga destinat/da el/la becari/a, i, en tot cas, amb l'audiència prèvia de l'interessat; i serà necessari l'informe de la Comissió de Seguiment i Avaluació.
  
Els secretaris generals de cadascuna de les conselleries, assignaran els becaris als distints departaments i serveis administratius. Els caps de servei on exercisca les seues tasques el becari ordenaran les activitats i delimitaran el nombre d'hores presencials d'aquests durant el funcionament dels serveis, perquè quede acreditada la seua assistència, tot això segons els criteris dels seus serveis i la formació que tinga el becari. A més, programarà les activitats que hauran de desplegar en el departament, actuant com a tutor formatiu i avaluarà la seua activitat en la forma que es considere més convenient, tot tenint en compte les característiques d'aquest.
  
Davant de les incidències, renúncies, abandonaments o incompliments que deixen vacant una beca, es procedirà a cobrir aquesta segons l'ordre establit en la borsa de reserva que resulte del procés de selecció.
  
Novena. Lloc de prestació de les pràctiques
  
Els aspirants hauran d'emplenar en la seua sol·licitud la província on vullguen portar a terme les pràctiques de formació. Les pràctiques es realitzaran en les dependències administratives de les distintes conselleries de la Generalitat Valenciana, en les províncies de València, Alacant i Castelló. No obstant això, la Comissió Avaluadora i a la vista de les sol·licituds presentades podrà variar el número i el lloc de prestació de les pràctiques.
  
Serveis Centrals
  
Total Beques: 24
  
Presidència (2)
  
Conselleria de Justícia i Administracions Públiques (2)
  
Conselleria d'Economia, Hisenda i Ocupació (2)
  
Conselleria d'Obres Públiques, Urbanisme i Transports (2)
  
Conselleria de Cultura i Educació(2)
  
Conselleria de Sanitat (2)
  
Conselleria d'Indústria i Comerç (2)
  
Conselleria d'Agricultura, Pesca i Alimentació (2)
  
Conselleria de Medi Ambient (2)
  
Conselleria de Benestar Social (6)
  
Direcció Territorial de València
  
Total Beques: (Físics i Sensorials) = 4
  
Direccions territorials de les conselleries de la Generalitat Valenciana a València
  
Direcció Territorial de Castelló
  
Total Beques: (Físics/as i Sensorials) = 2
  
Direccions territorials de les conselleries de la Generalitat Valenciana a Castelló
  
Direcció Territorial d'Alacant
  
Total Beques: (Físics/as i Sensorials) = 4
  
Direccions territorials de les conselleries de la Generalitat Valenciana a Alacant
  
Desena. Comissió de Seguiment i Valoració.
  
A fi de portar a terme el seguiment, l'avaluació i la valoració del treball realitzat pels/es becaris/es en relació al compliment de les tasques assignades, així com de la valoració del desplegament d'aquestes beques, es crearà una Comissió de Seguiment i Valoració en cadascuna de les direccions territorials formada per:
  
- La cap d'Àrea d'Integració Social de Discapacitats de la Direcció General d'Integració Social de Discapacitats, o persona en qui delegue, que actuarà de presidenta de la Comissió Territorial de Seguiment.
  
- El/La cap del Servei de Programes, en cada direcció territorial.
  
- La cap de la Secció de Discapacitats de la Direcció Territorial de la Conselleria de Benestar Social, a València, Castelló i Alacant.
  
Aquestes comissions de territorials de seguiment i valoració, que es reuniran amb una periodicitat semestral, tindran com a objectiu últim elaborar una memòria sobre les experiències, els resultats obtinguts i la projecció futura d'aquestes beques de formació, en el seu respectiu àmbit territorial.
  
ANNEX II
  
Sol·licitud beques per a discapacitats/es físics/es i sensorials
  
El Sr./ Sra.. amb domicili a.. carrer.núm.-?,amb DNI núm.expedit en ?.data.., telèfon..en el meu nom, coneixent l'Ordre publicada en el DOGV núm,?..de data, per la qual la Conselleria de Benestar Social convoca beques destinades a persones amb discapacitats físiques i sensorials per a la realització de pràctiques de formació en les distintes conselleries de la Generalitat Valenciana, i d'acord amb les condicions establides en les bases, em compromet a acceptar-les, a assistir i participar plenament en els programes de formació i pràctiques que siguen establits, en cas de ser adjudicatari/a, i declarant que totes les dades personals, assenyalades en l'escrit són certes, adjunte la documentació següent.
  
- Fotocòpia del DNI
  
- Currículum .
  
- Certificat de la qualificació de minusvalidesa per deficiència física o sensorial en un grau igual o superior al 33%.
  
- Fotocòpia compulsada del títol universitari o certificat de l'expedient acadèmic.
  
- Declaració jurada del/la sol·licitant que no té concedida qualsevol altra beca o ajuda que poguera concedir-se per aquesta o semblant activitat
  
- Qualssevol altres documents compulsats que acrediten la possessió de títols, cursos, conferències, mèrits docents, d'investigació, o experiència professional que es desitgen al·legar.
  
- Altres documents.........
  
SOL·LICITA: que se li admeta aquesta instància amb la seua documentació a l'efecte d'allò establit en la convocatòria de beques, i demana portar a terme les pràctiques a:
  
Ratlleu amb una creu el que corresponga
  
\_\_ VALÈNCIA \_\_ ALACANT \_\_ CASTELLÓ
  
València, ??.d???..de 2001.
  
Firma de l'interessat/a.
  
CONSELLERIA DE BENESTAR SOCIAL